|  |
| --- |
| RANSKAN TASAVALTA |
|  |  |  |
| Kulttuuriministeriö |
|  |  |  |
|  |  |  |

Määräys, annettu [päivämäärä],

**kirjojen toimituspalvelun vähimmäishinnasta**

NOR: MICE2228102A

**Talous- ja valtiovarainasioista sekä teollisesta ja digitaalisesta suvereniteetista vastaava ministeri sekä kulttuuriministeri, jotka**

ottavat huomioon teknisiä määräyksiä ja tietoyhteiskunnan palveluja koskevia määräyksiä koskevien tietojen toimittamisessa noudatettavasta menettelystä 9 päivänä syyskuuta 2015 annetun Euroopan parlamentin ja neuvoston direktiivin(EU) 2015/1535,

ottavat huomioon kirjojen hinnasta 10 päivänä elokuuta 1981 annetun lain nro 81-766, sellaisena kuin se on muutettuna, ja erityisesti sen 1 §:n, sellaisena kuin se on muutettuna kirja-alan talouden vahvistamisesta ja sen toimijoiden välisen oikeudenmukaisuuden ja luottamuksen vahvistamisesta 30 päivänä joulukuuta 2021 annetun lain nro 2021-1901 1 §:llä,

ottavat huomioon sähköisestä viestinnästä, postista ja lehtien jakelusta vastaavan sääntelyviranomaisen 5 päivänä heinäkuuta 2022 tekemän päätöksen nro 2022-1397,

ottavat huomioon Euroopan komissiolle [päivämäärä] lähetetyn ilmoituksen nro.../.../F ja komission [päivämäärä] antamat vastaukset,

**säätävät seuraavaa:**

**1 §**

Edellä mainitun 10 päivänä elokuuta 1981 annetun lain 1 §:n 4 momentissa tarkoitetun kirjojen toimituspalvelun vähimmäishinnaksi vahvistetaan:

* 3 euroa veroineen, kun tilaus koostuu yhdestä tai useammasta kirjasta, joiden ostoarvo uusina kirjoina on alle 35 euroa veroineen;
* yli 0 euroa veroineen, kun tilaus koostuu yhdestä tai useammasta uudesta kirjasta, joiden ostoarvo uusina kirjoina on vähintään 35 euroa veroineen.

Näin vahvistettua vähimmäishintaa sovelletaan tilauksen toimituspalveluun riippumatta siitä, kuinka monta pakettia tilaus sisältää.

Ostaja maksaa toimituspalvelun samalla, kun hän maksaa tilauksen.

**2 §**

Tämä määräys julkaistaan Ranskan tasavallan *virallisessa lehdessä*, ja se tulee voimaan kuuden kuukauden kuluttua sen julkaisemisesta.

Annettu [päivämäärä].

Talous- ja valtiovarainasioista sekä teollisesta ja digitaalisesta suvereniteetista vastaava ministeri

Bruno LE MAIRE

Kulttuuriministeri

Rima ABDUL-MALAK